ΓΡΑΠΤΗ ΕΡΩΤΗΣΗ E-2307/98

υποβολή: Hiltrud Breyer (V) προς την Επιτροπή

(22 Ιουλίου 1998)

Θέμα: Διασυνοριακή συνεργασία στον τομέα της επεξεργασίας οικιακών απορριμμάτων

1. Ποιές βασικές νομοθετικές διατάξεις τόσο σε επίπεδο κρατών μελών όσο και σε επίπεδο ΕΕ - συγκρίσιμες με τις τεχνικές διατάξεις για την ατμόσφαιρα που ισχύουν στην ΟΔΓ ή τον ομοσπονδιακό νόμο για την προστασία από βλαβερές εκπομπές - αποτελούν προϋπόθεση για ειδικές εγκαταστάσεις θερμικής επεξεργασίας και χρησιμοποίησης των οικιακών απορριμμάτων στις γειτονικές ευρωπαϊκές χώρες;

2. Ποιές εγκαταστάσεις επεξεργασίας και χρησιμοποίησης οικιακών απορριμμάτων στην ΕΕ χρηματοδοτούνται από κεφάλαια της ΕΕ και σε ποιό ύψος ανέρχεται η χρηματοδότηση αυτή;

3. Σε ποιές νομοθετικές ρυθμίσεις υπόκεινται τα οικιακά απορρίμματα από την ΟΔΓ που προορίζονται για επεξεργασία και χρησιμοποίηση σε εγκαταστάσεις άλλων κρατών μελών της ΕΕ;

4. Πιστεύει η Επιτροπή ότι η τιμή των 40 Ecu ανά τόννο για τη θερμική επεξεργασία ή χρησιμοποίηση στη νέα μονάδα που πρόκειται να λειτουργήσει στο Esbjörg (Δανία) είναι ρεαλιστική; Εάν τούτο συμβαίνει, πως δικαιολογείται η τιμή αυτή και με ποιό τρόπο θα επιδράσουν οι τιμές αυτές στη διαχείριση των απορριμμάτων στην ΟΔΓ;

Απάντηση της κυρίας Bjerregaard εξ ονόματος της Επιτροπής

(23 Οκτωβρίου 1998)

1.-3. Σύμφωνα με την ισχύουσα σήμερα ευρωπαϊκή νομοθεσία, οι εγκαταστάσεις καύσης αστικών απορριμμάτων πρέπει να τηρούν, μεταξύ άλλων, τις διατάξεις των οδηγιών 75/442/ΕΟΚ(1), περί απορριμμάτων, στην ισχύουσα σήμερα διατύπωσή της, 89/369/EΟΚ(2), και 89/429/EΟΚ(3), περί πρόληψης της ατμοσφαιρικής ρύπανσης από τις νέες εγκαταστάσεις καύσης αστικών απορριμμάτων. Μετά την έναρξη της ισχύος της οδηγίας 96/61/EΚ(4), περί της ολοκληρωμένης πρόληψης και μείωσης της ατμοσφαιρικής ρύπανσης, εφαρμοστέες είναι και οι διατάξεις της οδηγίας αυτής.

Στο πλαίσιο της κατά πρόγραμμα προσέγγισης των διαρθρωτικών ταμείων, τα κράτη μέλη ή οι περιφέρειες εγκρίνουν με δική τους ευθύνη τα επιμέρους σχέδια που συγχρηματοδοτούνται από τα διαρθρωτικά ταμεία, όπως είναι εκείνα που αφορούν τις εγκαταστάσεις καύσης ή ανακύκλωσης απορριμμάτων. Η συμμόρφωση με την κοινοτική νομοθεσία είναι υποχρεωτική. Η δε Επιτροπή, στην 7η ετήσια έκθεσή της επί των διαρθρωτικών ταμείων, εκτιμούσε ότι, στα προγράμματα του στόχου 1 για την περίοδο 1994-1999, 225 εκατ. ECU θα διατεθούν για τους τομείς της συγκέντρωσης και επεξεργασίας των απορριμμάτων. Ωστόσο, η Επιτροπή δεν διαθέτει ως προς τον τομέα αυτόν συστηματικά στοιχεία γύρω από τη χωροθέτηση ή ως προς τα ποσά που διατίθενται για τις επιμέρους εγκαταστάσεις που συγχρηματοδοτούνται από τα διαρθρωτικά ταμεία.

2. Εξάλλου, η διαχείριση και η επεξεργασία των αστικών απορριμμάτων συγκαταλέγονται στις κατά προτεραιότητα παρεμβάσεις με συγχρηματοδότηση εκ μέρους του Ταμείου Συνοχής στον τομέα του περιβάλλοντος. Τα κατΆ εκτίμηση ποσά των συγχρηματοδοτήσεων για την περίοδο 1993-1997 ανέρχονται σε 277 εκατ. ΕCU για την Ισπανία, 268 εκατ. ΕCU για την Πορτογαλία, 46 εκατ. ΕCU για την Ελλάδα και 12 εκατ. ΕCU για την Ιρλανδία. Τα εμφαινόμενα στον ακόλουθο πίνακα σχέδια είτε έχουν ήδη ολοκληρωθεί είτε βρίσκονται σε εξέλιξη:

>ΘΕΣΗ ΠΙΝΑΚΑ>

4. Για τις σχεδιαζόμενες νέες εγκαταστάσεις στο Esjbjφrg η εκτίμηση δεν είναι δυνατή, ιδίως λόγω του ότι οι τιμές εξαρτώνται σε μεγάλο βαθμό από τοπικούς παράγοντες.

(1) EE L 194 της 25.07.1975.

(2) EE L 163 της 14.06.1989.

(3) EE L 203 της 15.07.1989.

(4) EE L 257 της 10.10.1996.